3 Bintang Ternama Sertai Stallone Dalam Filem Escape Plan 2
Tiga bintang terkenal telah menyertai pelakon veteran, Sylvester Stallone dalam sekuel terbaru Escape Plan 2. Menurut laporan Deadline, bintang – bintang yang dimaksudkan adalah Dave Bautista (Guardians of the Galaxy), Jaime King (Sin City, Hart of Dixie) dan Curtis “50 Cent” Jackson (Get Rich or Die Tryin’). Ketiga-tiga mereka telah mengesahkan akan turut berlakon dalam filem berkenaan dengan pengarah filem Marauders dan Arsenal, Steven C. Miller tampil mengarah filem tersebut. Filem pertama Escape Plan berkenaan seorang pakar penjara, Ray Breslin (Stallone) telah bersetuju untuk mengambil tugasan memecah sistem penjara yang dikatakan agak sukar untuk melepaskan diri. Namun dia telah diperdaya dah dipenjarakan. Ray kemudian telah merekrut Emil Rottmayer (Schwarzenegger) untuk membantunya merancang melarikan diri dari penjara yang begitu mustahil dan sukar untuk melarikan diri. Filem Escape Plan telah diterbitkan oleh Summit Entertainment pada 2013 dan hanya mampu mengaut $25juta dalam pasaran negara US tetapi mengaut $137 juta antarabangsa dan kebanyakkannya dari negara China. Penulis skrip Miles Chapman juga akan kembali untuk menulis filem Escape Plan 2 dan penerbitan akan dikongsi dengan syarikat dari China, Leomus Pictures.